Leucoagaricus sublittoralis

Leucoagaricus sublittoralis Agaricaceae familiako onddo espezie bat da. Autore batzuen ustez, Leucoagaricus sublittoralis Leucoagaricus littoralis espeziaren aldaera bat da.

Sinonimoak: Lepiota sublittoralis, Leucocoprinus sublittoralis.

 Deskribapena 
Kapela:70 mm arteko diametrokoa, hasieran hemisferikoa edo koniko-globo itxurakoa, gero ganbila, azkenik laua, baina titi txiki kamuts bat mantenduz, ertz zorrotza, laster zuzena, soberakin pixka batekin, zerrenda zentrokideak izaten dituzte ale gazteek; kapelaren azala hasieran feltroduna, diskotik hasita ezkata zentrokide finetan pitzatuz, fibrilosoagoa ertzerantz; marroi-arrosa ilun koloreko diskoa, ertzerantz zurbiltzen doana, marroi zurbil arrosa koloreko tonuak hartuaz.

Orriak: Nahikoa estu, lamelula ugarirekin, libreak, sabeldun samarrak, lehenik zuriak, heltzen denean krema kolorekoak; ertza zuria eta flokonosoa.

Orri libreak: Oinera hurbiltzen diren orriak, baina ukitzen e diotenak.

Hanka: 80 mm arteko garaierakoa eta 6 mm arteko diametrokoa, zilindriko antzekotik klabiformera, oinarria gutxi-asko handitua, leuna, fibrilosoa, zurixkatik krema-arrosara doan kolorekoa; goranzko eraztuna, zuria, okre-arrosa kolorea ertzean.

Haragia: Urria kapelan eta fibrilosoa oinean, zuria; usain fungikoa eta zapore nabarmenik gabea.

Etimologia: Leucoagaricus terminoa grekotik dator, zuria, argia, esan nahi duen "leukós" hitzetik eta "agaricus" hitzetik. Perretxiko zuri bat.

 Jangarritasuna 
Ez du interes gastronomokorik.

 Sasoia eta lekua 
Udan eta udazkenean. Hostozabalen basoetan, lurzoru hareatsu eta buztintsuetan. Ez da oso ohikoa.

 Banaketa eremua 
Mexiko, Europa, Kanariak.

 Erreferentziak 

 Kanpo estekak 

Kategoria:Leucoagaricus
Kategoria:Mexikoko onddoak
Kategoria:Europako onddoak
Kategoria:Kanarietako onddoak